Miķelis Rēdlihs

Miķelis Rēdlihs (dzimis  Rīgā) ir bijušais latviešu hokejists, spēlē malējā uzbrucēja pozīcijā, Latvijas hokeja izlases dalībnieks. Pašlaik (2023) pārstāv Latvijas čempionāta vienību Rīgas "Prizma".

 Karjera 
Karjeru uzsācis 1999. gadā Rīgas "Prizma" sastāvā. Tajā spēlēja līdz 2002. gadam, kad pārcēlās uz Ziemeļameriku. Tajā vienu sezonu pārstāvēja EJHL (Eastern Junior Hockey League) līgas klubus Ņujorkas "Apple Core" un Bostonas "Harbour Wolves". Pēc tam atgriezās Latvijā, kur nākamās divas sezonas spēlēja HK Rīga 2000 sastāvā, kļūstot par divkārtēju Latvijas čempionu, 2004.—2005. gada sezonā lielākoties spēlēja Baltkrievijas čempionātā.

2005.—2006. gada sezonā M. Rēdlihs pārstāvēja Zviedrijas Allsvenskan līgas klubu Ūmeo "Björklöven". Nākamās divas sezonas pavadīja Baltkrievijā — pirmo sezonu pārstāvot Minskas "Yunost" un otru Žlobinas "Metallurg". 2008. gadā parakstīja līgumu ar jaunizveidotās KHL līgas klubu Rīgas "Dinamo". Summējot kopā pirmās trīs KHL sezonas (no 2008.—2009. līdz 2010.—2011.) viņš bija visvairāk spēļu KHL aizvadījušais "Dinamo" spēlētājs. Veiksmīgi uzsāka 2011.—2012. gada sezonu, sezonas pirmajā pusē būdams visas līgas līderis rezultatīvajās piespēlēs. Viņš tika iebalsots 2012. gada KHL Zvaigžņu spēles sākumsastāvā, balsojumā saņemot visvairāk līdzjutēju balsu.

2012. gada maijā pārgāja uz Jaroslavļas "Lokomotiv". Jau sezonas ievadā pārtrūka Rēdliha pēc kārtas aizvadīto spēļu sērija — neizlaižot nevienu regulārās sezonas spēli kopš 2008.—09. gada sezonas, tā bija sasniegusi 243 spēles, kas tobrīd bija visas līgas rekords.

2020. gada rudenī tika atbrīvots no Rīgas "Dinamo" rindām. 2021. gada janvārī Rēdlihs pievienojās Rīgas "Olimp" un tās sastāvā kļuva par Latvijas čempionu. Rēdlihs tika atzīts par izslēgšanas kārtas vērtīgāko spēlētāju.

 Izlases karjera 
Spēlējis gan Latvijas U-18, gan U-20 izlašu sastāvos. Divas reizes izcīnījis trešo vietu U-20 čempionāta B divīzijā. Pieaugušo izlases sastāvā debitējis  pret Kazahstānu. Tās sastāvā piedalījies septiņos Pasaules čempionātos (2005, 2006, 2007, 2008, 2009, 2010, 2011). 2009. gadā tika izcīnīta 7. vieta. Tāpat piedalījies divās ziemas olimpiskajās spēlēs (2006, 2010).

 Privātā dzīve 
Viņam ir trīs brāļi — Jēkabs, Krišjānis (abi ir hokejisti) un Kristaps, kurš ir žurnālists. Ir precējies (sievu sauc Līva) un ir divas meitas Justīne un Agate. Pirmās meitas vārdā ir nosaukta kafejnīca - La Rue Justine.

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     1999–00 Rīgas "Prizma" Latvija 6 4 0 4 0 — — — — — 2000–01 Rīgas "Prizma" Latvija 16 5 7 12 ? — — — — — 2001–02 Rīgas "Prizma" Latvija 16 3 6 9 12 — — — — — 2001–02 Rīgas "Prizma" EEHL B div. 22 10 8 18 6 — — — — — 2002–03 Prizma '83 Rīga EEHL B div. 6 8 2 10 6 — — — — — 2002–03 Ņujorkas "Apple Core" EJHL 3 1 0 1 2 — — — — — 2002–03 Bostonas "Harbour Wolves" EJHL 16 11 9 20 4 — — — — — 2003–04 HK Rīga 2000 EEHL 30 3 7 10 18 — — — — — 2003–04 HK Rīga 2000 Latvija 21 14 13 27 4 7 2 4 6 2 2004–05 HK Rīga 2000 BHL 22 6 4 10 20 3 0 1 1 0 2004–05 HK Rīga 2000 Latvija 4 2 0 2 4 10 4 4 8 2 2005–06 IF Björklöven Hockeyallsvenskan 39 7 7 14 41 — — — — — 2006–07 Minskas "Junost" BHL 45 15 21 36 18 9 0 1 1 2 2007–08 Žlobinas "Metallurg" BHL 49 12 29 41 96 — — — — — 2008–09 Rīgas "Dinamo" KHL 55 9 8 17 45 3 0 0 0 12 2009–10 Rīgas "Dinamo" KHL 56 17 15 32 36 9 1 2 3 8 2010–11 Rīgas "Dinamo" KHL 54 16 25 41 30 11 3 6 9 2 Kopā KHL 165 42 	 48 90 111 23 4 8 12 22

 Karjera Latvijas izlasē 
 Gads  Izlase  Turnīrs           2001 Latvija Pasaules U-18 čempionāta I div. 5 0 2 2 2 2002 Latvija Pasaules U-18 čempionāta I div. 1 1 0 1 0 2002 Latvija Pasaules U-20 čempionāta II div. 4 1 2 3 2 2003 Latvija Pasaules U-20 čempionāta I div. 5 1 0 1 2 2004 Latvija Pasaules U-20 čempionāta I div. 5 4 3 7 2 2005 Latvija OS kvalifikācija 3 0 0 0 0 2005 Latvija Pasaules čempionāts 6 0 1 1 0 2006 Latvija Olimpiskās spēles 5 1 0 1 4 2006 Latvija Pasaules čempionāts 6 0 2 2 6 2007 Latvija Pasaules čempionāts 6 1 2 3 0 2009 Latvija Pasaules čempionāts 7 0 2 2 6 2010 Latvija Olimpiskās spēles 4 1 0 1 4 2010 Latvija Pasaules čempionāts 3 0 0 0 2 2011 Latvija Pasaules čempionāts 6 1 6 7 4 Kopā PČ 38 3 12 15 30 Kopā OS 9 2 0 2 8 Kopā starptautiski 63 28 26 54 20

 Atsauces 

 Ārējās saites 

 KHL profils 
 Rīgas "Dinamo" profils 
 Latvijas Hokeja federācijas profils

Kategorija:1984. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Rīgas "Prizma" spēlētāji
Kategorija:HK Rīgas 2000 spēlētāji
Kategorija:Rīgas "Dinamo" spēlētāji
Kategorija:Jaroslavļas "Lokomotiv" spēlētāji
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:Kontinentālās hokeja līgas Zvaigžņu spēles dalībnieki
Kategorija:Hokejisti 2014. gada ziemas olimpiskajās spēlēs
Kategorija:Latvijas čempioni hokejā